“Doctor Strange 2” Kutip AS$450 Juta Pada Minggu Pertama Tayangannya
Seperti dijangka, Doctor Strange in the Multiverse of Madness berjaya mencatatkan kutipan memberangsangkan pada minggu pertama tayangannya diseluruh dunia.  Doctor Strange in the Multiverse of Madness  Di pasaran domestik AS, filem sekuel itu segera menjadi hit dengan mengutip AS$185 juta pada minggu pertama, sekaligus mencatatkan kutipan pembukaan kedua tertinggi, hanya dibelakang Spider-Man: No Way Home (yang mengutip AS$260 juta) dalam era pandemik ini.  Sementara di pasaran antarabangsa, Doctor Strange 2 telah memperoleh AS$264 juta, menjadikan jumlah kutipan keseluruhan pada minggu pertama tayangan adalah sebanyak AS450 juta.  Pasaran tempatan juga tidak ketinggalan dalam mencipta keterujaan. Di musim cuti perayaan, para peminat filem berpusu-pusu menonton filem terbaru Marvel Studios ini seawal hari pertama tayangannya. Menurut data yang dikeluarkan Walt Disney Malaysia, filem arahan Sam Raimi itu telah mengutip RM7 juta pada hari pembukaan pada 4 Mei yang lalu, kutipan terbesar untuk filem Marvel Studios sejak tayangan Avengers: Endgame di pawagam Malaysia pada April 2019.  Diarahkan oleh Sam Raimi dari lakon layar oleh Michael Waldron (Loki), Doctor Strange in the Multiverse of Madness membawa penonton melihat pengembaraan Doctor Strange ke alam yang tidak diketahui, dengan bantuan sekutu mistik, baik yang lama mahupun yang baharu. Merentasi realiti alternatif yang sukar untuk dijelaskan dan merbahaya, Doctor Strange harus berhadapan musuh baharu yang misteri.  Doctor Strange in the Multiverse of Madness Barisan pelakon terdiri daripada Benedict Cumberbatch, Chiwetel Ejiofor, Elizabeth Olsen, Benedict Wong, Xochitl Gomez, Michael Stühlbarg, dan Rachel McAdams. Doctor Strange in the Multiverse of Madness kini sedang ditayangkan di pawagam tempatan. Doctor Strange in the Multiverse of Madness 